CELEX: 31989R0823
Language: el
Date: 1989-03-30 00:00:00
Title: Κανονισμός (ΕΟΚ) αριθ. 823/89 της Επιτροπής της 30ής μαρτίου 1989 για την τροποποίηση του κανονισμού (ΕΟΚ) αριθ. 3878/87 του Συμβουλίου σχετικά με την ενίσχυση στην παραγωγή για ορισμένες ποικιλίες ρυζιού

Avis juridique important

|

31989R0823

Κανονισμός (ΕΟΚ) αριθ. 823/89 της Επιτροπής της 30ής μαρτίου 1989 για την τροποποίηση του κανονισμού (ΕΟΚ) αριθ. 3878/87 του Συμβουλίου σχετικά με την ενίσχυση στην παραγωγή για ορισμένες ποικιλίες ρυζιού  

Επίσημη Εφημερίδα αριθ. L 086 της 31/03/1989 σ. 0063 - 0064

***** ΚΑΝΟΝΙΣΜΟΣ (ΕΟΚ) αριθ. 823/89 ΤΗΣ ΕΠΙΤΡΟΠΗΣ  της 30ής Μαρτίου 1989  για την τροποποίηση του κανονισμού (ΕΟΚ) αριθ. 3878/87 του Συμβουλίου σχετικά με την ενίσχυση στην παραγωγή για ορισμένες ποικιλίες ρυζιού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3878/87 του Συμβουλίου της 18ης Δεκεμβρίου 1987 σχετικά με την ενίσχυση στην παραγωγή για ορισμένες ποικιλίες ρυζιού (1), όπως τροποποιήθηκε τελευταία από τον κανονισμό (ΕΟΚ) αριθ. 1424/88 (2), και ιδίως το άρθρο 2 παράγραφος 3,  Εκτιμώντας:  ότι, σύμφωνα με τον κανονισμό (ΕΟΚ) αριθ. 3878/87 και σύμφωνα με τον κανονισμό (ΕΟΚ) αριθ. 2580/88 της Επιτροπής της 17ης Αυγούστου 1988 για τον καθορισμό των κανόνων για την τροποποίηση του καταλόγου ορισμένων ποικιλιών ρυζιού που προβλέπονται στο παράρτημα Β του κανονισμού (ΕΟΚ) αριθ. 3878/87 (3), από την περίοδο 1988/89, μπορούν να εμφαίνονται στο παράρτημα Β του κανονισμού (ΕΟΚ) αριθ. 3878/87 μόνον οι ποικιλίες ρυζιού που ανταποκρίνονται στα μορφολογικά χαρακτηριστικά που καθορίζονται στην παράγραφο 1 του άρθρου 2 του εν λόγω κανονισμού καθώς και σε ορισμένα βρωματολογικά χαρακτηριστικά·  ότι πραγματοποιήθηκαν αναλύσεις δειγμάτων των ποικιλιών που αποτελούν αντικείμενο αιτήσεων να περιληφθούν στον προαναφερθέντα κατάλογο και ότι τα αποτελέσματα αυτών οδηγούν στην τροποποίηση της συνθέσεως του εν λόγω καταλόγου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Β του κανονισμού (ΕΟΚ) αριθ. 3878/87 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 30 Μαρτίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 365 της 24. 12. 1987, σ. 3.  (2) ΕΕ αριθ. L 131 της 27. 5. 1988, σ. 2.  (3) ΕΕ αριθ. L 230 της 19. 8. 1988, σ. 8.  ΠΑΡΑΡΤΗΜΑ  Κατάλογος των ποικιλιών  Bluebelle E  Lemont  Rea  Star  Thaibonnet = L 202